Eelnevalt on Äripäev korduvalt kirjutanud, kuidas skeemitades lüpsid kütuseturul tegutsevad maksupetturid riiki igal aastal vähemalt 45 miljoni euroga ning riik vaatas seda jõuetult pealt. Eelmisel aastal algatatud seadusemuudatustega püütakse neid skeeme nüüd takistada, kuid vastava augu lappimine võttis aega mitu aastat ning hinnanguliselt võis riigile kaotsi läinud raha hulk küündida vähemalt saja miljoni euroni. Tõsi, teema võeti tõsiselt käsile, kuid küsimus, miks nii kaua venitati, on jäänud?